OzLabs/hebrew-wiki-articles huggingface dataset:
גודברנדסדלסלוגן

גודברנדסדלסלוגן (נקרא גם בקיצור לוגן; בנורווגית: Gudbrandsdalslågen; תרגום מילולי: נהר עמק גודברנד) הוא נהר הזורם בעמק גודברנסדלן בנורווגיה. 

==גאוגרפיה==
נהר הגודברנדסדלסלוגן זורם דרום מזרחה החל מאגם לשה-סקוגסבטנת (Lesjaskogsvatnet) שבמחוז אופלנד וכלה באגם מיוסה ליד לילהאמר. אורך הנהר הוא כ-204 קילמטר. הגודברנדסדלסלוגן הוא אחד מחמש עשרה הנהרות הארוכים בנורווגיה, וכאשר מודדים אותו יחד עם המיוסה ונהר הוורמה, הזורם דרומה מהמיוסה, האורך הכולל הוא מעל 350 קילומטר, הנהר הרביעי באורכו בנורווגיה. אגן ניקוז הנהר הוא בשטח של כ-11,459 קמ"ר. הנקודה הגבוהה ביותר באגן הניקוז הוא הגלדהפיגן. 

בנקודת הסיום שלו בחיבור לאגם מיוסה הזרימה הממוצעת של הנהר היא 255 מטר קוב לשנייה והוא מספק כ-85% מהזרימה לאגם מיוסה. ברבעו האחרון של הנהר כלול מקטע באורך כ-11 קילמטרים שבו הנהר מתרחב מאוד וזורם באיטיות ולכן אזור זה נקרא גם "אגם לוסנה".

==פיתוח==
כביש E6 המחבר את דומבאס ללילהאמר עובר במקביל לנהר, לעיתים בצמוד אליו. בחלקו העליון של הנהר, מקביל אליו כביש E136. 

לאורך הנהר קיימות שלוש תחנות כוח הידרואלקטריות:
*הונדרפוסן (Hunderfossen) כ-10 קילומטר צפונית מלילהאמר. לתחנה סכר ברוחב 280 מטר וגובה של 16 מטר על הגודברנדסדלסלוגן. לתחנה שתי טורבינות של 58 מגהוואט כל אחת המנצלות הפרש גובה של 46 מטר על הגודברנדסדלסלוגן. 
*הרפפוסן (Harpefossen) דרומית מזרחית מדומבאס. לתחנה שתי טורבינות של 46 מגהוואט כל אחת המנצלות הפרש גובה של 34 מטר על הגודברנדסדלסלוגן.

==קישורים חיצוניים==

* 

==הערות שוליים==

קטגוריה:נורווגיה: נהרות ונחלים
קטגוריה:מזרח נורווגיה: נהרות ונחלים
דרך גדעון

דרך גדעון הוא כביש מקומי בבנימין שנמצא בעמק שילה הסמוך לגוש שילה. הכביש מתחיל בצומת הכניסה לעדי עד ומסתיים ב"צומת גדעון" על כביש 458 (דרך אלון), והוא חלק מכביש 5055. דרך גדעון מתחילה בסוף דרך נוף הכרמים, שגם היא חלק מכביש 5055.

הדרך נקראה על שמו של גדעון ליכטרמן, שנרצח בפיגוע ירי בדרך היורדת לכיוון דרך אלון. האנדרטה לזכרו נמצאת בסמוך למקום הפיגוע בו נרצח, ליד צומת גדעון. היישובים הסמוכים לדרך זו הם שילה, שבות רחל, עמיחי, ישוב הדעת, עדי עד, אחיה וקידה.

דרך זו משרתת בעיקר את תושבי צפון בנימין והאזור ומשמשת לנסיעה לכיוון בקעת הירדן.

הדרך נחסמה לתנועה פלסטינית בראשית האינתיפאדה השנייה.

== ראו גם ==
* פיגוע הירי ליד שבות רחל (2003)

== הערות שוליים ==

קטגוריה:יהודה ושומרון: תחבורה
קטגוריה:גוש שילה
קטגוריה:ישראל: כבישים
סאאב קתרינה

סאאב קתרינה (בשוודית: Saab Catherina) היא מכונית קונספט, בתצורת מכונית ספורט, 2 מושבים, מתוצרת יצרנית הרכב והמטוסים השוודית סאאב

דגם ה"סאאב קתרינה" נבנה בסדנאות הרכבת השוודית "(Aktiebolaget Svenska Järnvägsverkstäderna (ASJ" ב-"Katrineholm" ומכאן שמו..

פרויקט התכנון וההרכבה של 2 דגמי "סאאב קתרינה" החל בינואר 1963. המכונית הוצגה ב-1965.

==מאפיינים==
* יוצרו 2 יחידות
* מנוע קדמי
* הנעה קדמית
* 2 דלתות
* 2 מושבים
* דגם ה-"סאאב קתרינה" הוצג לראשונה ב-24 באפריל, 1965.
* גג דגם ה-"סאאב קתרינה" נפתח בחלקו בתצורת "Targa top" .

== תמונות ==
<gallery mode="packed" heights="140">
קובץ:Saab Catherina.JPG | "סאאב קתרינה" 
קובץ:SaabSason.jpg | "סאאב קתרינה" 
קובץ:Saab catherina.jpg | "סאאב קתרינה" 
קובץ:SaabSonettSason.jpg | "סאאב קתרינה" 
קובץ:Tył Saab Catherina.JPG | "סאאב קתרינה" 
</gallery>

==ראו==
* סאאב

==לקריאה נוספת==
* [https://www.google.co.il/search?q=Saab+Catherina&tbm=isch&source=iu&ictx=1&fir=DLQoGaKR-fF-zM%253A%252Cydcx3LXjw-qPAM%252C_&usg=__bdeh5mQKMyqvcRdAipeBFY_t4Es%3D&sa=X&ved=0ahUKEwiFg9704aPcAhUFU1AKHSr7B_AQ9QEINDAD#imgrc=DLQoGaKR-fF-zM: "סאאב קתרינה" - תמונות]

==קישורים חיצוניים==

* 

==הערות שוליים==

קתרינה
קטגוריה:דגמי מכוניות שהושקו ב-1964
קטגוריה:מכוניות ספורט
קטגוריה:מכוניות קונספט
קטגוריה:מכוניות שוודיות
יאן פרודנו

יאן פרודנו (נולד ב-18 באוגוסט 1981) הוא טריאתלט גרמני. זוכה מדליית הזהב בטריאתלון גברים באולימפיאדת בייג'ינג (2008), זכה באליפות העולם באיש ברזל בשנים 2015 ו-2016 ו-2019, הוא מחזיק בשיא העולם לאיש הברזל, עם זמן של 7:35:39 שעות (נקבע ברות', גרמניה בשנת 2016).

== ביוגרפיה ==
יאן נולד בקלן, גרמניה ועבר לדרום אפריקה בגיל 15 והיה שם שחיין ומציל.

בשנת 2000 החל להתחרות בטריאתלון, הוא ניצח במקום הראשון באולימפיאדת בייג'ינג (2008), ובשנת 2009 - 2010 סיים מקום רביעי בסדרת הטריאתלון העולמית.

במשחקים האולימפיים של 2012 הוא סיים במקום שישי בתחרות הטריאתלון.

בתחרות איירונמן בויסבאדן, גרמניה. ב-2013 הוא סיים במקום השני וסיים במקום השלישי באליפות העולם ב-2014.

ב-2015 הוא היה לטריאתלט הראשון שזכה גם במדליית זהב באולימפיאדה וגם באליפות העולם לאיש הברזל.

בשנת 2016 הוא ניצח בתחרות איש הברזל 'צ'לנג' רות' בגרמניה בזמן שיא של 7:35:39 שעות, שהוא מהיר בשש דקות מהתוצאה המהירה הקודמת וקבע שיא עולם למקצה זה. את קטע השחייה באותה תחרות סיים בזמן של 45:22 דקות ואז הוא דורג שני. באופניים הוא עבר להוביל וסיים 180 קילומטרים של רכיבה בזמן של 4:08 שעות. את המרתון הוא רץ בזמן של 2:39:18 שעות.

בתחרות איירון העולמית בהוואי בשנת 2017, פרודנו לא חש בטוב בתחילת הריצה והאט משמעותית את קצב הריצה שלו אבל לא ויתר על ההגעה לקו הסיום ובהליכה-ריצה חצה אותו לבסוף כעבור 9:15:44 שע' כשהוא מדורג 35 מבין המקצוענים.

בספטמבר 2018, ניצח יאן בתחרות חצי איש ברזל (IRONMAN 70.3) בדרום אפריקה והגיע במקום הראשון בתוצאה של 3:36:30.

פרודנו לא השתתף באליפות העולם בהוואי 2018 בגלל שבר במפרק הירך.

ביוני 2019, הגיע פרודנו למקום הראשון בתחרות IRONMAN European Championship בפרנקפורט בתוצאה של 7:56:02<ref></ref>.

באוקטובר 2019, זכה יאן פרודנו באליפות העולם באיש ברזל בקונה, הוואי וקבע שיא מסלול של 7:51:13.<ref></ref>

== חיים אישיים ==
יאן נשוי לאמה סנוסיל, טריאתלטית אוסטרלית מקצועית, זוכת מדליית הזהב בטריאתלון באולימפיאדת בייג'ינג 2008.

==קישורים חיצוניים==

* 

== הערות שוליים ==

קטגוריה:טריאתלטים
קטגוריה:ספורטאים גרמנים
קטגוריה:זוכי פרס לוריוס: פעילות
קטגוריה:גרמנים שנולדו ב-1981
Back to You (שיר של סלינה גומז)

Back to You (בעברית: בחזרה אליך) הוא סינגל שהוקלט על ידי הזמרת האמריקאית סלינה גומז. השיר יצא לאור ב-10 במאי 2018, כסינגל הראשון מתוך הפסקול של העונה ה-2 לסדרה 13 סיבות למה.

השיר הגיע למקום ה-18 במצעד הבילבורד הוט 100, ה-13 במצעד הסינגלים הבריטי, וה-4 במצעד שבאוסטרליה.

== רקע וכתיבה ==
השיר נכתב על ידי סלינה גומז, איימי אלן, מיכה פרמנט, דידריק ואן אלסס ופאריש וורינגטון, והופק על ידי טראקסייד ואיאן קירקפטריק. השיר הוא שיר דאנס-פופ, המשלב בתוכו גם את סגנון האלקטרופופ.

זוהי פעם שנייה בה סלינה גומז מבצעת את שיר הנושא של סדרת הטלוויזיה 13 סיבות, כאשר הקודמת הייתה בשיר "Only You".

== וידאו קליפ ==
לשיר יצא ווידאו קליפ עם מילות השיר כבר ב-10 במאי 2018. בקליפ המילים מופיעות סצנות מתוך הסדרה 13 סיבות למה. מאוחר יותר, פורסם הקליפ המלא של השיר, אשר בוים על ידי סקוט קודמור. הקליפ שאף השראה מהגל הצרפתי החדש, ומהסרט פיירו המשוגע, שיצא בשנת 1965.

בנוסף לכך, השתתף בקליפ אנדריי קופצ'נקו, אשר שיחק את בן זוגה של גומז. בקליפ, נראים השניים כשהם יוצאים באמצע מסיבה מתוך חלון אל תוך מרעה, כביכול, ולאחר שהם פוצחים בריב הם חוזרים אל תוך המסיבה דרך החלון.

נכון ל-16 ביולי 2018, מונה הצפיות של הקליפ עומד על כ-102 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!איטליה (FIMI)
|זהב
|25,000<small></small>
|-
!ארצות הברית (RIAA)
|פלטינה 2×
|2,000,000<small></small>
|-
!בלגיה (BEA)
|זהב
|20,000
|-
!ברזיל (Pro-Música Brasil)
|פלטינה
|40,000
|-
!בריטניה (BPI)
|פלטינה
|600,000<small></small>
|-
!גרמניה (BVMI)
|זהב
|200,000
|-
!דנמרק (IFPI Denmark)
|זהב
|45,000
|-
!ניו זילנד (RMNZ)
|זהב
|15,000
|-
!שוודיה (GLF)
|פלטינה
|40,000
|-
! colspan="3" |סיכום
|-
!בכל העולם
|N/A
|4,705,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 במאי 2018
|הורדה דיגיטלית
| rowspan="2" |אינטרסקופ
|
|-
!ארצות הברית
|15 במאי 2018
|רדיו להיטים
|
|-
!עולם
|10 באוגוסט 2018
|הורדה דיגיטלית
|רמיקסים
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי סלינה גומז
קטגוריה:בלדות אלקטרופופ
קטגוריה:שירים מסדרות טלוויזיה
קטגוריה:זוכי פרס בחירת הנוער: שירים
קטגוריה:שירי זהב בניו זילנד
קטגוריה:סינגלים בהוצאת אינטרסקופ רקורדס
נבחרת קרואטיה בכדוריד

נבחרת קרואטיה בכדוריד היא הנבחרת לאומית של קרואטיה. לפני קבלת העצמאות, הקרואטים היו חלק משמעותי בנבחרת יוגוסלביה בכדוריד. הנבחרת השתתפה ב-11 אליפויות עולם ובשנת 2003 זכתה. במשחקים האולימפיים היא הצליחה לזכות פעמיים במקום הראשון. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום ה-12.

==הישגי הנבחרת==
{| class="wikitable mw-collapsible mw-collapsed" width=60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אירופה
|- align="center
| 1992|| לא השתתפה|| ||
|- align="center
| 1993|| || לא העפילה||
|- align="center
| 1994|| || ||align="center" bgcolor=cc9966|3
|- align="center
| 1995|| ||align="center" style="background:silver|2||
|- align="center
| 1996|| align="center" style="background:silver|1|| ||5
|- align="center
| 1997|| || 13||
|- align="center
| 1998|| || || 8
|- align="center
| 1999|| || 10||
|- align="center
| 2000|| לא העפילה|| || 6
|- align="center
| 2001|| || 9||
|- align="center
| 2002|| || || 16
|- align="center
| 2003|| ||align="center" style="background:gold|1||
|- align="center
| 2004||align="center" style="background:silver| 4|| ||16
|- align="center
| 2005|| ||align="center" style="background:silver|2||
|- align="center
| 2006|| || ||4
|- align="center
| 2007|| || 5||
|- align="center
| 2008|| 4|| ||align="center" bgcolor=silver|2
|- align="center
| 2009|| ||align="center" bgcolor=silver|2||
|- align="center
| 2010|| || ||align="center" bgcolor=silver|2
|- align="center
| 2011|| ||8||
|- align="center
| 2012||align="center" bgcolor=cc9966|3|| ||align="center" bgcolor=cc9966|3
|- align="center
| 2013|| ||9||
|- align="center
| 2014|| || ||4
|- align="center
| 2015|| || 6||
|- align="center
| 2016|| 5|| ||align="center" bgcolor=cc9966|3
|- align="center
| 2017|| ||4||
|- align="center
| 2018|| || || לא העפילה
|- align="center
| 2019|| || 6 ||
|- align="center
| 2020|| || ||align="center" bgcolor=silver| 2
|- align="center
| 2021|| לא העפילה || 15 ||
|- align="center
| 2022|| || || 8
|}

==קישורים חיצוניים==

* 
* [https://www.ihf.info/member-federations/croatia/123 דף באתר איגוד הכדוריד העולמי]
* [https://www.eurohandball.com/en/team/3JHp9mkMosI9p_C65QQWXg/croatia/ דף באתר איגוד הכדוריד האירופי]

==הערות שוליים==

קרואטיה
כדוריד
עאסם מאדיבו

עאסם עומר אל-חאג' מאדיבו (בערבית: عاصم عمر الحاج ماديبو; נולד ב-22 באוקטובר 1996) הוא כדורגלן קטרי המשחק בא-דוחייל בעמדת הקשר.

==קריירת מועדונים==
מאדיבו התחיל את הקריירה שלו במחלקת הנוער של אוסר הצרפתית. בקיץ הצטרף לאקדמיית אספירה.

בינואר מאדיבו חתם בל.א.ס.ק. לינץ מהבונדסליגה האוסטרית. ב-13 באוגוסט 2015 מאדיבו ערך את הופעת הבכורה שלו בקבוצה הבוגרת נגד אוסטריה לוסטנאו.

בינואר מאדיבו חתם בקולטורל לאונסה מהליגה הספרדית השלישית.

ביולי חתם בלחוויאה במדיה שיחק 12 משחקי ליגה. מאדיבו שיחק גם בקבוצה המאוחדת לאחר האיחוד עם אל-ג'ייש.

בקיץ הושאל לאויפן מליגת העל הבלגית.

ב-28 בינואר 2018 הושאל לאל-ע'ראפה.

==קריירה בינלאומית==
מאדיבו נולד בקטר להורים ממוצא מאלי ולכן הוא זכאי לייצג את שתי המדינות.

מאדיבו שיחק בצעירותו בכל הנבחרות הצעירות של קטר ובשנת זכה עם נבחרת הנוער באליפות אסיה בכדורגל עד גיל 19.

ב-23 באוגוסט 2017 מאדיבו ערך את הופעת הבכורה שלו בנבחרת קטר בהפסד 1–2 ל.

נכלל בסגל נבחרת קטר לטורניר מונדיאל 2022.

==תארים==
; נבחרת קטר
*אליפות אסיה בכדורגל עד גיל 19: 
*גביע אסיה בכדורגל: 2019

==קישורים חיצוניים==

== הערות שוליים ==

קטגוריה:כדורגלנים קטרים
קטגוריה:מגני כדורגל קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני ל.א.ס.ק. לינץ
קטגוריה:כדורגלני קולטורל לאונסה
קטגוריה:כדורגלני א-דוחייל
קטגוריה:כדורגלני אויפן
קטגוריה:כדורגלני אל-ע'ראפה
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני נבחרת קטר
קטגוריה:קטרים שנולדו ב-1996
אנדריטסאינה

רחוב באנדריטסאינה
אנדריטסאינה (ביוונית: Ανδρίτσαινα) הוא כפר באזור אליס, במחוז מערב יוון, שבחצי האי פלופונס שביוון. מאז הרפורמה בשלטון המקומי ב-2011 מהווה הכפר חלק מהיחידה העירונית אנדריטסאינה-קרסטנה. שטח יחידה עירונית זו הוא 131 קמ"ר. נכון ל-2011 התגוררו בכפר כ-800 תושבים והיחידה העירונית מנתה כ-2,150 תושבים.

== גאוגרפיה ==
אנדריטסאינה ממוקמת באזור הררי בדרום-מזרח אליס, על הגבול עם ארקדיה ומסניה. הכפר בנוי על גבעה, מצפון-מערב להר ליקאון. הנהר אלפיוס יוצר את הגבול הצפון מזרחי של היחידה העירונית. שימושי הקרקע העיקריים באזור הכפר הם ייעור וחקלאות בקנה מידה קטן. אנדריטסאינה שוכנת  22 ק"מ מצפון-מערב למגלופוליס, 28 ק"מ מדרום-מזרח לקרסטנה, 41 ק"מ ממערב לטריפולי ו-46 ק"מ מדרום-מזרח לפירגוס. הכביש היווני לאומי 76 עובר דרך אנדריטסאינה.

== היסטוריה ==
על פי המסורת, אנדריטסאינה קרויה על שם אשתו של רועה צאן מכרתים בשם אנדריקוס, שבשעה שרדף אחרי כבשה שעזבה את העדר, הגיע למעין שעל הר ליקאון. הוא בנה במקום פונדק, שאחרי מותו הוחזק על ידי אשתו אנדריקאינה (כלומר, "אשתו של אנדריקוס"). כינויה, שסיומו נהגה בניב המקומי "טסאיה" במקום "קאיה", העניק לפונדק את שמו ובהמשך גם לכפר.

האזור היה חלק מארקאדיה העתיקה. אנדריטסאינה שגשגה במאות ה-13 וה-14 לספירה, בעת שבאזור שלטה נסיכות אכאיה, והיא מוזכרת בכרוניקה של מוראה. הכפר מילא תפקיד מכריע במהלך מרד אורלוב שבמלחמת העצמאות היוונית. בשנת 1826, כחלק מאותה מלחמה, נהרסה אנדריטסאינה על ידי כוחותיו של אבראהים פאשא.

== נקודות ציון ==
כיום, יש בכפר אוסף מרשים של בתים עתיקים ורחובות המרוצפים באבני מרצפות , כיכר המוקפת עצים גבוהים ומן הכפר נשקף נוף האזור. המזרקה בכיכר, שנבנתה ב-1724, נחשבת כמזרקה העתיקה ביותר בחצי האי פלופונס. בכפר נמצאת ספריית ניקולופולוס, שנוסדה ב-1840, מתרומותיו של ההומניסט קונסטנטינוס ניקולופולוס שמשפחתו הגיעה מאנדריטסאינה. האוסף שלה כולל כתבים נדירים מהמאה ה-16 וה-17, ביוונית ובשפות נוספות, מסמכים חשובים מן התקופה של מלחמת העצמאות היוונית ומוצגי פולקלור מקומי. הספרייה מכילה יותר מ-40,000 פריטים. מקדש אפולו אפיקוריוס בבאסאי נמצא כ-6 ק"מ דרומית לאנדריטסאינה.

== האוכלוסייה ==
{| class="wikitable" style="margin-bottom: 10px;"
!שנה
!הכפר
!הקהילה
!היחידה העירונית
|-
|1981
| -
|1,034
| -
|-
|1991
|660
| -
|2,511
|-
|2001
|575
|663
|2,152
|-
|2011
|795
|856
|1,798
|}

== קישורים חיצוניים ==

* [http://www.visitgreece.gr/en/culture/andritsaina_public_library Andritsaina Public Library], באתר "Visit Greece" 

קטגוריה:יוון: כפרים
אגודת הקייזר וילהלם

אגודת הקייזר וילהלם (בגרמנית: Kaiser-Wilhelm-Gesellschaft zur Förderung der Wissenschaften) הייתה אגודת מחקר מדעי שפעלה בגרמניה במאה העשרים בתקופת רפובליקת ויימאר והרייך השלישי. האגודה הוקם בשנת 1911. תחת שלטון הרייך השלישי היה המכון מעורב במחקר מדעי נאצי. אגודת הקייזר וילהלם הייתה ארגון גג של מוסדות רבים, תחנות בדיקה ויחידות מחקר שנוצרו תחת סמכותה.

לאחר מלחמת העולם השנייה ירשה אגודת מקס פלאנק את תפקידיה ומחקריה של האגודה.

== היסטוריה ==
אגודת הקייזר וילהלם הוקמה בשנת 1911 על מנת לקדם את מדעי הטבע, כחלק ממגמה של הקמת מוסדות עצמאיים שאינם מנוהלים על ידי המדינה.

בהנהגת והכוונת האגודה עמדו מדענים בולטים, בהם פריץ הבר (חתן פרס נובל לכימיה, 1918), אלברט איינשטיין (חתן פרס נובל, 1921), פטר דביי (חתן פרס נובל לכימיה, 1936), אוטו האן (חתן פרס נובל לכימיה, 1944), ולתר בותה (חתן פרס נובל לפיזיקה, 1954).

המימון לאגודה הושג ממקורות פנימיים וחיצוניים. בתוך גרמניה גויסו כספים מאנשים פרטיים, מהתעשייה ומהממשלה, וכן באמצעות 'ארגון החירום של המדע הגרמני'. מחוץ לגבולות גרמניה הייתה זו קרן רוקפלר אשר העניקה לסטודנטים מלגות לימודים לשנה אחת, לכל מכון שהם בחרו (בניגוד לאוניברסיטאות, מוסדות קייזר וילהלם לא היו מחויבים רשמית ללמד תלמידים).

אגודת הקייזר וילהלם ומרכזי המחקר שלה היו מעורבים במחקר, ניסוי וייצור של נשק, הן במלחמת העולם הראשונה והן במלחמת העולם השנייה.

מקס פלאנק, שהיה נשיא האגודה בעת עליית הנאצים, התנגד בגלוי למשטר הנאצי בגרמניה, בעיקר בנוגע לרדיפת יהודים, ושילם על כך מחיר אישי. ב-1936, כשתקופת כהונתו בראש אגודת הקייזר וילהלם עמדה להסתיים, לחצו עליו הנאצים שלא יגיש את מועמדותו לכהונה נוספת.

בתקופת מלחמת העולם השנייה יוליוס האלרוורדן, ראש מחלקת חקר המוח במכון קיבל מוחות של אסירי מחנות השמדה שנהרגו.

ב-2001 נודע כי לאגודת הקייזר וילהלם שלח ד"ר מנגלה את תוצאות "מחקריו" ובעקבות זאת פרסם המכון הכרזת התנצלות רשמית בפני העם היהודי, על הסבל שנגרם לו בחסותו.

=== אחרי מלחמת העולם השנייה ===
עם תום מלחמת העולם השנייה איבדה האגודה את מיקומה המרכזי בברלין ולכן פעלה ממקומות אחרים, ביניהם גטינגן. נשיא המכון אלברט ווגלר התאבד באפריל 1945 לאחר מכן הובא מקס פלאנק ממגדבורג לגטינגן לשמש כנשיא. לאחר מכן היה נשיא המכון הפרופסור אוטו האן. ב-1946 שונה שמה לאגודת מקס פלאנק.

ב-2016 נמצאו חלקי מוח ואדם במכון מקס פלאנק במינכן (שהיה קודם לכן מתקן של מכון קייזר וילהלם) שכנראה נועדו לצורכי ניסויים בבני אדם בתקופת הנאצים.

== נשיאי המכון ==
* אדולף פון הרנק (1930–1911)
* מקס פלאנק (1937–1930)
* קארל בוש (1940–1937)
* אלברט ווגלר (1945–1941)
* מקס פלאנק - פעם שנייה (1946 –1945)
* אוטו האן (1946)

==קישורים חיצוניים==

==הערות שוליים==

קטגוריה:מכוני מחקר אירופיים
קטגוריה:ניסויים בבני אדם על ידי הנאצים: פושעים
יהודה אבן וירגה

יהודה אבן וירגה היה היסטוריון ומקובל ספרדי (ואולי גם אסטרונום ומתמטיקאי) יליד סביליה בן המאה ה-15. יהודה היה ככל הנראה סבו (לפי חוקר אחד: אביו) של שלמה אבן וירגה, מחבר הספר "שבט יהודה" – ספר הנשען על חיבורו ההיסטורי של יהודה אבן וירגה ואף נקרא על שמו. חלק ניכר מן הפרטים הביוגרפיים אודותיו ידועים לנו מספר זה.

==חייו==
על פי המסופר בספר "שבט יהודה" (אות לח), היהודים בני כפר סמוך לסביליה הואשמו כי חטפו את גופתו של יהודי שהמיר דתו לנצרות על מנת לקוברו בבית עלמין יהודי. יהודה אבן וירגה נחלץ לעזרתם, והצליח לשכנע את מושל אנדלוסיה כי כמרים נוצריים העלילו עליהם שקר.

יהודה אבן וירגה היה פעיל בתיווך בין האנוסים לבין היהודים שנשארו ביהדותם. כאשר האינקוויזיציה ביקשה לדלות מפיו מידע על אנוסים השומרים על יהדותם הוא נמלט לליסבון, שם התגורר ככל הנראה מספר שנים, עד שנתפס בידי האינקוויזיציה ועונה בידיהם למוות (שבט יהודה, אות סב).

==חיבוריו==
יהודה אבן וירגה כתב את קורות רדיפות היהודים בספרד, בהישענו על החיבור המוקדם יותר (שאבד) "זיכרון השמדות" מאת פרופייט דוראן (בעל 'האפודי'). חיבורו של יהודה אבן וירגה שימש בסיס לחיבור "שבט יהודה" שנכתב בידי שלמה אבן וירגה.

ייתכן שיהודה אבן וירגה הוא גם מחברם של החיבורים הבאים, חלקם מתועדים לשנת 1457 בליסבון ומאוגדים יחדיו בכתב יד על שמו בספרייה הלאומית של צרפת:
*"קיצור המספר" - מדריך קצר לאריתמטיקה.
*"כלי האופקי" - תיאור של המצאתו: כלי עזר לתצפית ותחשיב אסטרונומי של מעגל המרידיאן בין שני קטביה של השמש.
*שיטה לחישובי גובה.
*חיבור קצר באסטרונומיה, המבוסס על תצפיות אישיות שביצע.
*פירוש לעיבודו המקוצר של האסטרונום הפרסי אל-פרע'אני לספרו של האסטרונום היווני תלמי, ספר אלמגסט (נכתב סביב שנת 1480).
עם זאת, ייתכן שייחוס זה שגוי (ראו שבט יהודה, אות סב), והכתבים חוברו בידי אדם אחר בעל אותו שם. מוכר בפרט יהודה אבן וירגה בן המאה ה-16, שהתכתב עם ר' יוסף קארו (אבקת רוכל, סימנים צט-ק).

==קישורים חיצוניים==
* 

==הערות שוליים==

קטגוריה:אסטרונומים יהודים
קטגוריה:אישים שנדונו באינקוויזיציה
קטגוריה:היסטוריונים יהודים ספרדים
קטגוריה:מתמטיקאים יהודים ספרדים
קטגוריה:מתמטיקאים מהמאה ה-15
קטגוריה:אישים שחיו במאה ה-15
דורבן עב-זנב אסייתי

דוֹרבָּן עב-זנב אסייתי (שם מדעי: Atherurus macrourus) הוא מין של דורבן, החי בדרום-מזרח אסיה והוא קרוב משפחתו של דורבן עב-זנב אפריקני.

דורבן זה חי במדינות: סין, הודו, לאוס, מלזיה, תאילנד, מיאנמר ווייטנאם.

אורכו של הדורבן 34–52 ס"מ ומשקלו 2–4 קילוגרם. הוא בעל שערות אפורות-חומות, פנים ורדרדות וזנב ארוך הסתיים בציצה לבנה. הקוצים נוקשים ולבנים בחלקם העליון, אך לא בולטים וגבוהים כמו אצל בני הסוג דורבן.

הדורבן פעיל לילה ויוצא לשוטט ביערות טרופיים וביערות הרריים. הוא ניזון בעיקר מצמחייה כמו במבוק ומפקעות. הוא נח במאורות שהוא מכין או במאורות מוכנות, בהם יכולים להימצא עד שלושה דורבנים. הנקבות ממליטות 2 גורים שנגמלים לאחר שבוע.

הדורבן לא מצוי בסכנת הכחדה בטבע אך נחשב למין מוגן ברחבי דרום-מזרח אסיה ובשמורות בהודו.

==קישורים חיצוניים==

== הערות שוליים ==

קטגוריה:דורבניים
קטגוריה:וייטנאם: יונקים
קטגוריה:טקסונים שתוארו בידי קארולוס ליניאוס
קטגוריה:יונקים ביערות הגשם של דרום-מזרח אסיה
קטגוריה:בעלי חיים שתוארו ב-1758
הלמוט לנט

הלמוט לנט (בגרמנית: Helmut Lent; 13 ביוני 1918 – 7 באוקטובר 1944), היה אוברסט בלופטוואפה (חיל האוויר הגרמני), אשר הוכתר כאלוף הפלות והיה לאחד מהבודדים שקיבלו את עיטור צלב האבירים עם עלי אלון, חרבות ויהלומים.

==ביוגרפיה==
===קריירה מוקדמת===
לנט נולד בפירהנה ב-13 ביוני 1918, והיה בנם החמישי של מארי ויוהנס לנט, שהיה כומר לותרני, כמו שני הסבים שלו, שאף הם היו כמרים לותרניים. במרץ 1933 הצטרף לנט לארגון היטלר יוגנד, והיה חבר בו עד לשנת 1935, ובאפריל 1936 התגייס ללופטוואפה. במהלך קורס הטיס עברו הטייסים גם קורס נהיגה על אופנועים ומכוניות, ובאחד הימים היה לנט מעורב בתאונה. ב-1 במרץ 1938 הועלה לנט לדרגת לוטננט, וב-1 במאי 1939 הוצב בכנף מטוסי המשחית ה-76, שהפעילה מטוסי מסרשמיט Bf 110.

===מלחמת העולם השנייה===
עם פרוץ המלחמה השתתף לנט בחיפוי האווירי לפלישת גרמניה הנאצית לפולין, וב-2 בספטמבר 1939 כבר הצליח להפיל מטוס קרב פולני. בהמשך המערכה הוא ביצע משימות נוספות, וב-21 בספטמבר קיבל על פעולותיו את עיטור צלב הברזל מדרגה שנייה. במהלך קרב מפרץ הליגולנד (1939), ב-18 בדצמבר 1939, הפיל לנט 2 מטוסי אויב, ובמהלך המערכה בנורווגיה הפיל 4 מטוסים נוספים, ועל פעולותיו קיבל ב-11 במאי 1940 את עיטור צלב הברזל מדרגה ראשונה. ב-1 ביולי 1940 הועלה לנט לדרגת אוברלוטננט, ולאחר מכן השתתף למשך תקופה קצרה במהלך הקרב על בריטניה.

לנט (שלישי מימין) בתצלום תעמולה נאצי, קיץ 1942, צרפת.
ב-12 במאי 1941 זכה לנט בהפלה הלילית הראשונית שלו, וב-30 באוגוסט אותה שנה הוא עוטר בעיטור צלב האבירים של צלב הברזל לאחר שהפיל 22 מטוסי אויב. ב-10 בספטמבר 1941 התחתן לנט עם אליזבת פטרסן, מעריצה מהמבורג ילידת מוסקבה, שאותה הכיר בפגישה עיוורת, ונולדו להם שתי בנות. ב-1 בינואר 1942 הועלה לנט לדרגת האופטמן, וב-6 ביוני 1942 הוענק לו תוספת עלי אלון לעיטור צלב האבירים, לאחר שזכה ב-34 ניצחונות ליליים בנוסף ל-7 ניצחונות יומיים. ב-1 בינואר 1943 הועלה לנט לדרגת מיור, וב-2 באוגוסט 1943 הוענק לו תוספת חרבות לעיטור צלב האבירים, לאחר שזכה ב-67 ניצחונות ליליים בנוסף ל-8 ניצחונות יומיים. ב-27 ביולי 1944 זכה לנט בניצחונו ה-100, ובעקבות כך הועלה לדרגת אוברסט לוטננט, והוענק לו תוספת יהלומים לעיטור צלב האבירים של צלב הברזל, ובכך היה הראשון מבין הטייסים הליליים שזכה בעיטור זה. הטייס השני שזכה בעיטור זה היה היינץ וולפגנג שנאופר.

==מותו==
הרמן גרינג מספיד את לנט בהלווייתו
ב-5 באוקטובר 1944 יצא לנט לטיסה שגרתית באזור פאדרבורן, ובעת הנחיתה נתקל בחוט חשמל והתרסק עם מטוסו. שלושת אנשי צוותו מתו מפצעיהם למחרת, ואילו לנט עצמו מת ב-7 באוקטובר, לאחר שהרופאים נלחמו במשך יומיים על חייו. לאחר מותו הועלה לנט לדרגת אוברסט, ונערכה לו הלוויה צבאית בהשתתפות הרמן גרינג, שאף נשא הספד במהלך ההלוויה. לזכותו של לנט נזקפו 110 הפלות, מתוכן 102 הפלות ליליות, שבהן זכה ב-520 גיחות.

==קישורים חיצוניים==

* [https://web.archive.org/web/20160406235239/http://www.lexikon-der-wehrmacht.de/Personenregister/SchnauferHW-R.htm הלמוט לנט] באתר lexikon-der-wehrmacht 

קטגוריה:טייסי הלופטוואפה
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון, חרבות ויהלומים
קטגוריה:מעוטרי הצלב הגרמני בזהב
קטגוריה:אלופי הפלות גרמנים במלחמת העולם השנייה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1918
קטגוריה:גרמנים שנפטרו ב-1944
הדיוויזיה ה-269 (ורמאכט)

הדיוויזיה ה-269 (בגרמנית: 269. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה.

==היסטוריה==
ב-26 באוגוסט 1939 הוקמה הדיוויזיה, והועמדה תחת פיקודו של ארנסט-אברהרד הל, ובמהלך המערכה בפולין היא הייתה חלק מהקורפוס ה-27 במסגרת הארמייה החמישית. במהלך המערכה על צרפת ועל ארצות השפלה לחמה הדיוויזיה כחלק מהארמייה השישית, ולחמה בנאמור ושרלרואה, כחלק מהקרב על בלגיה, ולאחר מכן לחמה באזור ליון ודיז'ון. לאחר מכן הועברה הדיוויזיה לדנמרק, ובמהלך מבצע ברברוסה לחמה הדיוויזיה כחלק מהקורפוס הממונע ה-41 במסגרת ארמיית הפאנצר הרביעית. בדמצבר 1942 הועברה הדיוויזיה לנורווגיה, והוכפפה לקורפוס ה-70 במסגרת ארמיית נורווגיה, ונשארה שם במשך השנתיים הבאות. בנובמבר 1944 נשלחה הדיוויזיה לצרפת, שם לחמה כחלק מהארמייה ה-19 בדרום צרפת ובכיס קולמר, ובפברואר 1945 היא הועברה לחזית המזרחית, שם לחמה בקרב על שלזיה כחלק מהארמייה ה-17 עד סוף המלחמה, עת נכנעו שרידי הדיוויזיה לכוחות הצבא האדום.

==מפקדים==
* ארנסט-אברהרד הל (26 באוגוסט 1939–12 באוגוסט 1940)
* וולפגנג פון פלוטו (12 באוגוסט 1940–1 באפריל 1941)
* ארנסט פון לייזר (1 באפריל 1941–1 בספטמבר 1942)
* קורט באדינסקי (1 בספטמבר 1942–25 בנובמבר 1943)
* הנס וגנר (25 בנובמבר 1943–8 במאי 1945)

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/269ID-R.htm הדיוויזיה ה-269] באתר lexikon-der-wehrmacht 

269
דורבן עב-זנב

דוֹרבָּן עב-זנב (שם מדעי: Atherurus) הוא סוג בעל שני מינים של מכרסמים ממשפחת הדורבניים החיים בדרום-מזרח אסיה ובאפריקה שמדרום לסהרה. 

מינים אלה דומים לבני הסוג דורבן אך קטנים יותר ובעלי שערות נמוכות יותר ופחות בולטות. הם חיים ביערות גשם ויוצאים לאכול בלילות צמחים שונים ופקעות. משקלם 2–4 ק"ג בממוצע. 

מינים אלה בעלי שיער ארוך עם ציצה לבנה בקצוות.

==מיון==
* דורבן עב-זנב אסייתי (Atherurus macrourus)
* דורבן עב-זנב אפריקני (Atherurus africanus)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי פרדריק קיוויה
קטגוריה:דורבניים
דורבן ארוך-זנב

דוֹרבָּן ארוך-זנב או דורבן זִיפָנִי (שם מדעי: Trichys fasciculata) הוא מין של דורבן החי בדרום-מזרח אסיה והוא המין היחיד בסוגו כשהוא קרוב לבני הסוג דורבן עב-זנב. זהו המין הקטן ביותר במשפחתו.

== מאפיינים ==
הדורבן מצוי בטבע בג'ונגלים של אינדונזיה, מלזיה וברוניי שבבורנאו. אורכו עד 48 סנטימטרים, אורך הזנב 23 סנטימטרים והוא שוקל 1.7–2.3 קילוגרם בממוצע. צבעו של הדורבן חום כהה עם קוצים לבנים-אפורים קצרים. מראהו מזכיר מראה חולדתי יותר משאר הדורבנים. הזנב ארוך ובעל שערות לבנות עם קצוות קוצניים קצרים.

הוא מצוי ביערות גשם, יערות הרריים ונמצא גם בקרבת מגורים ובביצות מנגרובים בסביבתו. הוא פעיל בשעות הלילה, אז הוא מחפש מזון על הקרקע. הוא ניזון מעלים, עשבים, נצרים, זרעים, פקעות וגם מחסרי חוליות. ביום הוא נח במאורות. קוציו של הדורבן מגוננים עליו מטורפים אפשריים כמו עופות דורסים, נחשים או טיגריסים.

הדורבנים מתחרים בעונת הרבייה על נקבות, והזכר הגדול והחזק ביותר מזדווג. הנקבות ממליטות 2 גורים והם מטפלים בהם במשך 8 שבועות. דורבנים ממין זה יכולים להגיע עד גיל 10 בשבי.

הדורבן לא נמצא בסכנה בטבע אך הוא ניצוד בידי כמה שבטים בתחומי מחייתו.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' שו
קטגוריה:בעלי חיים שתוארו ב-1801
קטגוריה:דורבניים
קטגוריה:יונקים יחידים בסוגם
קטגוריה:בורנאו: יונקים
קטגוריה:יונקים ביערות הגשם של דרום-מזרח אסיה
הדיוויזיה ה-290 (ורמאכט)

הדיוויזיה ה-290 (בגרמנית: 290. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
ב-2 בפברואר 1940 הוקמה הדיוויזיה, והועמדה תחת פיקודו של מקס דנרליין, ובמהלך המערכה על צרפת היא הייתה חלק מהקורפוס ה-38 במסגרת הארמייה הרביעית, ולאחר מכן לחמה כחלק מהקורפוס ה-18 במסגרת הארמייה התשיעית. במהלך מבצע ברברוסה לחמה הדיוויזיה כחלק מהקורפוס הממונע ה-56 במסגרת ארמיית הפאנצר הרביעית, והשתתפה בקרבות השונים בזירה הצפונית. בינואר 1942 נלכדה הדיוויזיה בכיס דמיאנסק, יחד עם 5 דיוויזיות אחרות, אך הן חולצו במאי אותה שנה. לאחר מכן המשיכה הדיוויזיה בקרבות השונים בזירה הצפונית, ובסוף 1944 נלכדה הדיוויזיה יחד עם שאר קבוצת ארמיות צפון בכיס קורלנד, שם לחמה עד לכניעתה לרוסים בסוף המלחמה.

==מפקדים==
* מקס דנרליין (2 בפברואר 1940–8 ביוני 1940)
* תאודור פון ורדה (8 ביוני 1940–19 בספטמבר 1940)
* הלגה אולב (19 בספטמבר 1940–14 באוקטובר 1940)
* תאודור פון ורדה (14 באוקטובר 1940–1 במאי 1942)
* קונרד-אוסקר היינריכס (1 במאי 1942–1 בפברואר 1944)
* גרהרד הנקה (1 בפברואר 1944–יוני 1944)
* רודולף גולצש (יוני 1944–18 באוגוסט 1944)
* הנס יואכים בורמייסטר (18 באוגוסט 1944–25 באפריל 1945)
* קרל הנקה (25 באפריל 1945–27 באפריל 1945)
* אלפרד המן (27 באפריל 1945–8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/290ID-R.htm הדיוויזיה ה-290] באתר lexikon-der-wehrmacht 

290
סאאב 95

סאאב 95 (בשוודית: Saab 95) היא מכונית סטיישן, 3 דלתות, מתוצרת יצרנית הרכב והמטוסים השוודית סאאב אשר יוצרה בין השנים 1959–1978.

יוצרו 110,527 יחידות.

דגמי "סאאב 95" השתתפו בסרטי קולנוע ובסדרות טלוויזיה.

==דגמים==

* 3 דלתות סטיישן
* 3 דלתות מסחרית (ללא מושבים אחוריים וללא חלונות צד אחוריים, דגם ה"סאאב 95" מסחרית יוצא לדנמרק ונורווגיה)

==דרגות גימור==
* "Saab 95" (בסיסי)
* "SAAB 95 De Luxe"
* "Saab 95 GL"

== גלריה ==
<gallery mode="packed" heights="90">
קובץ:SAAB 95 De Luxe 1961.jpg | סאאב 95 דגם דה-לוקס, שנת 1961
קובץ:1963 SAAB 95 rear.jpg | סאאב 95, שנת 1963
קובץ:Saab (3441599508).jpg | סאאב 95 
קובץ:SAAB 95 V4 (19370368518).jpg | סאאב 95 
קובץ:SAAB 95 Estate (1964) (18771959155).jpg | סאאב 95, שנת 1964 - מבט לתא הנהג
קובץ:1966 Saab 95 with 841 cc 3-cylinder 2-stroke engine in Sopot Poland 5of7.jpg | סאאב 95, מנוע 841 סמ"ק, שנת 1966 - מבט לתא הנהג
קובץ:MHV Saab 95 01.jpg | סאאב 95 
קובץ:1966 Saab 95 with 841 cc 3-cylinder 2-stroke engine in Sopot Poland 1of7.jpg | סאאב 95, מנוע 841 סמ"ק, שנת 1966
קובץ:Saab 95 rear seat.jpg | סאאב 95 - 2 מושבים נוספים בתא המטען
קובץ:Flickr - Hugo90 - 95 in the shade.jpg | סאאב 95
קובץ:Saab 95 GL V 4.jpg | סאאב 95 דגם "GL"
קובץ:1978 SAAB 95 in jade green.jpg | סאאב 95, שנת 1978
קובץ:Saab 95 & SAABO.JPG | "סאאב 95" ומאחוריו סאבו (קרוואן)
</gallery>

==ראו גם==
* סאאב
* סאאב 93
* סאאב 96

==קישורים חיצוניים==

==הערות שוליים==

95
קטגוריה:דגמי מכוניות שהושקו ב-1959
קטגוריה:מכוניות סטיישן
קטגוריה:מכוניות מסחריות
קטגוריה:מכוניות שוודיות
אנגלוס עבד א-שאנתי

אנגלוס עבד א-שאנתי (ביוונית: Άγγελος Αμπντλ Χαντί; בערבית: انجيلوس عبد الشانتي) הוא כדורגלן יווני-ירדני המשחק בקבוצת פנצ'איקי מהליגת היוונית השנייה בעמדת הקשר ההתקפי.

==קריירת מועדונים==
עבד א-שאנתי התחיל את הקריירה שלו בקבוצת הנוער של פניליאקוס ובגיל 17 הצטרף לטונגידו ההולנדית.

בינואר עבד א-שאנתי חתם בטרנצ'ין מליגת העל הסלובקית.

בקיץ עבד א-שאנתי חתם לעונה אחת באולימפיאקוס חרסוניסוס מהליגה היוונית השלישית.

בקיץ עבד א-שאנתי חתם לחמש עונות בארגוטליס מליגת העל היוונית. בשתי עונותיו הראשונות בקבוצה, עבד א-שאנתי מיעט לשחק. בעונת הפך לשחקן הרכב בארגוטליס, ששיחקה באותה עונה בליגת המשנה ביוון. באותה עונה רשם 34 הופעות, כבש 4 שערים ובנוסף ארגוטליס חזרה לליגת העל. בסך הכל, עבד א-שאנתי ערך 102 הופעות בקבוצה וכבש 11 שערים.

ביוני עבד א-שאנתי חתם לשנתיים באירקליס סלוניקי, אך עזב אותה בינואר .

לאחר שעזב את אירקליס, עבד א-שאנתי חתם ב-OFI כרתים מהליגה השלישית. עבד א-שאנתי הבקיע 4 שערים ב-14 משחקים עד סיום העונה, ועזר ל-OFI לעלות לליגה השנייה ועונה לאחר מכן אף לחזור לליגת העל. בינואר שוחרר מהקבוצה לבקשתו, לאחר שלא קיבל משכורת מספר חודשים.

ב-29 בינואר 2018 עבד א-שאנתי חתם באריס סלוניקי עד לסיום העונה.

באוגוסט עבד א-שאנתי חתם באייטיטוס ספטה.

ב-24 בינואר 2019 עבד א-שאנתי חתם בלופטטארי ג'ירוקסטרה מליגת העל האלבנית.

==קריירה בינלאומית==
עבד א-שאנתי הוא בן לאב ירדני ואם יוונית ולכן, היה זכאי לייצג את שתי המדינות.

ב-7 בדצמבר 2017 עבד א-שאנתי זומן לנבחרת ירדן. ב-25 בדצמבר, עבד א-שאנתי ערך את הופעת הבכורה שלו בנבחרת בתיקו 1-1 נגד .

==תארים==
; OFI כרתים
*הליגה היוונית השלישית: 

==קישורים חיצוניים==

קטגוריה:כדורגלנים יוונים
קטגוריה:כדורגלנים ירדנים
קטגוריה:קשרי כדורגל יוונים
קטגוריה:קשרי כדורגל ירדנים
קטגוריה:חלוצי כדורגל יוונים
קטגוריה:חלוצי כדורגל ירדנים
קטגוריה:כדורגלני א.ס. טרנצ'ין
קטגוריה:כדורגלני ארגוטליס
קטגוריה:כדורגלני אירקליס סלוניקי
קטגוריה:כדורגלני OFI כרתים
קטגוריה:כדורגלני אריס סלוניקי
קטגוריה:כדורגלני פנצ'איקי
קטגוריה:כדורגלני נבחרת ירדן
קטגוריה:יוונים שנולדו ב-1989
קטגוריה:ירדנים שנולדו ב-1989
סאאב 60

סאאב 60 (בשוודית: Saab 60) היא מכונית משפחתית, מתוצרת יצרנית הרכב והמטוסים השוודית סאאב אשר יוצרה בין השנים 1962–1963.

דגם ה"סאאב 60" נבנה במהדורה מוגבלת, והתבסס על דגם סאאב 96, משנת 1962.

דגמי "סאאב 60" יוצאו לבריטניה.

==נתונים==
* 2 דלתות
* 4 מושבים
* מנוע קדמי
* מכל דלק - 38.6 ליטר

== תמונות ==
<gallery mode="packed" heights="220">
קובץ:Saab 60.jpg | סאאב 60
קובץ:Saab 96 (JDR photo).jpg| סאאב 96 עליו התבסס דגם ה"סאאב 60"
</gallery>

==ראו גם==
* סאאב
* סאאב 96

==לקריאה נוספת==
* [https://www.google.co.il/search?q=Saab+60&tbm=isch&source=iu&ictx=1&fir=XJV1WAxSGJE8DM%253A%252CwDxOPYQzM_A4wM%252C_&usg=__tHafAzObI6RAybxnTi2SNl_jMU0%3D&sa=X&ved=0ahUKEwjxtpaR9qXcAhULmrQKHU9gCPgQ9QEINDAD#imgrc=XJV1WAxSGJE8DM: סאאב 60 - תמונות]

==קישורים חיצוניים==

==הערות שוליים==

60
קטגוריה:דגמי מכוניות שהושקו ב-1962
קטגוריה:מכוניות משפחתיות
קטגוריה:מכוניות שוודיות
שרי וולך

שרי וולך (נולדה בשנת ה'תשמ"ב 1982) אשר מוכרת גם בשם העט יהודית ילין היא סופרת ישראלית חרדית, ומורה לכתיבה יוצרת.

== ביוגרפיה ==
וולך החלה את דרכה בכתיבת סיפורים קצרים בשבועון זרקור לילדים ונוער. בשנת 2008 יצא לאור ספרה הראשון "אצלנו בחצר" שיצא בהוצאת מייזליק. מאז ועד 2018 הוציאה לאור כעשרים ספרים, רובם ספרי ילדים ונוער. חלקם ראו אור כסיפורים בהמשכים בעיתונים שונים. ביניהם: המבשר, מרווה לצמא, ובקהילה.

כיום מלמדת וולך כתיבה יוצרת בבית הספר לקולנוע יהודי, ובמגוון סמינרים חרדים, ומפרסמת סיפור בהמשכים למבוגרים באתר "שבי רגע".

ספרה "מסתורין בחצר" נבחר להשתתף במצעד הספרים תשע"ז של משרד החינוך, וספרה "אוהבים אותך מאד ילד" נבחר להשתתף במצעד הספרים תשע"ח.

וולך נשואה ואם לעשרה ילדים.

== כתיבתה ==
רבים מסיפוריה נכתבים במטרה לתת תמיכה רגשית לילדים המתמודדים עם קשיים שונים. חלקם הומלצו על ידי אנשי מקצוע.

וולך מרבה לכתוב סיפורים המבוססים על רקע היסטורי, ובמיוחד על רקע ההיסטורי של העיר ירושלים. כך בסדרת הספרים "סמטה וחצר", ובסדרת ההמשך שלה: "עלילות ירושלים" אשר ראתה אור בהוצאת דני ספרים.
סדרת "החוקרים" המתפרסמת בשבועון "זרקור", מתבססת גם היא על רקע היסטורי. כל אחד מספרי הסדרה מספר על תקופה אחרת בתולדות העם היהודי בתפוצות בתור עלילה של מסע בזמן, הסדרה פופולרית מאוד בקרב ילדים חרדים.

וולך גם הוציאה סרט (לילדים), בשם החוקרים בתעלומת ירושלים

== ספריה ==
* אצלנו בחצר
* אוהבים אותך ילד
* אוהבים אותך מאד ילד
* יסכה
* הייתי פעם ילד
* מכתבים מאנקונה
* משפחה אחרי

===סדרת סמטה וחצר===
* ילד בסמטה (התפרסם תחת שם העט: יהודית ילין.)
* ילד חדש בסמטה (התפרסם תחת שם העט: יהודית ילין.)
* לבד בסמטה (התפרסם תחת שם העט: יהודית ילין.)
* שתי חצרות

===סדרת עלילות ירושלים===
* מסתורין בחצר
* פחד בהרים

===סדרת החוקרים===
* החוקרים בתעלומת האיש בתרבוש
* החוקרים בתעלומת המרתף בפורטוגל
* החוקרים בתעלומת הפתקים בברלין
* החוקרים בתעלומת אי השודדים
* החוקרים בתעלומת משפט בייליס
* החוקרים בתעלומת הילד מכפר שפורד
החוקרים בתעלומת הפליטים מקזבלנקה

== קישורים חיצוניים ==
* [http://aleph.nli.org.il/F/E2DQYHS419PFQ4X64QH5U5URAC8PEVAFK3K2C8M85D2MKFU964-04967?func=find-acc&acc_sequence=007332894 רשימת הפרסומים של שרי וולך] באתר [http://web.nli.org.il/sites/nli/hebrew/pages/default.aspx/ הספרייה הלאומית]
* [https://www.hidabroot.org/article/75905 שרי וולך במדור משותף עם לאה פריד] באתר [https://www.hidabroot.org/ הידברות]
* [https://www.shvirega.co.il/רגע-של-ספר/משפחה-אחרי-הסיפור-שלא-סופר/ משפחה אחרי - הסיפור שלא סופר] באתר [https://www.shvirega.co.il// שבי רגע]

== הערות שוליים ==

קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
אלפין סוג 600

אלפין סוג 600 (באנגלית: Elfin Type 600) היא מכונית מרוץ מתוצרת "Elfin Sports Cars" האוסטרלית אשר יוצרה בין השנים 1968–1971.

סך הכול יוצרו 26 יחידות.

==מרוצי מכוניות בהשתתפות "אלפין סוג 600"==

דגם ה"אלפין סוג 600" פותח כדי להשתתף במירוץ "Australian 1½ Litre Formula" (עד נפח מנוע 1,500 סמ"ק), אבל מאוחר יותר עבר שינויים מכניים כדי להשתתף בקטגוריות נוספות כגון: "Australian Formula 2" , "Australian National Formula" , "Australian Formula 1" , "Australian Formula 3" , ו-"Formula Ford" .

דגם "אלפין סוג 600" השתתף במרוצים: "1968 Australian One and a Half Litre Championship" , "1971 Australian Formula 2 Championship" , "1972 Australian Formula 2 Championship" , "Australian Formula Ford Championship" (של השנים 1970–1971), "New Zealand Formula Ford Championship" , (של השנים 1970–1971), "Singapore Grand Prix" (בשנת 1968), "Malaysian Grand Prix" (של השנים 1968–1969), ו-"Australian Hillclimb Championship" (בשנת 1968).

==דגמי "אלפין סוג 600"==
* "Elfin 600B"
* "Elfin 600C"
* "Elfin 600D"
* "Elfin 600E"
* "Elfin 600FF"

== תמונות ==
<gallery mode="packed" heights="130">
קובץ:1971 elfin 600.jpg | "אלפין סוג 600" שנת 1971
קובץ:Elfin 600 of Richard Carter.jpg | "אלפין סוג 600"
קובץ:Elfin 600FF 1972.JPG | "אלפין סוג 600" שנת 1971 דגם "FF"
קובץ:Elfin 600E Graham Ruckert.jpg | "אלפין סוג 600" דגם "E"
קובץ:Elfin 600c repco.jpg | "אלפין סוג 600" דגם "c"
</gallery>

==ראו==
* מרוץ מכוניות
* אלפין MR5
* אלפין סוג 100 מונו
* אלפין סוג 3 קלאבמן
* אלפין 622/623

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1968
קטגוריה:מכוניות מרוץ
קטגוריה:כלי רכב המיוצרים באוסטרליה
600
ברונו טש

מכלים ריקים של ציקלון בה שנמצאו על ידי הרוסים במחנה הריכוז [[אושוויץ לאחר מלחמת העולם השנייה]] 
ברונו אמיל טש (14 באוגוסט 1890 - 16 במאי 1946) היה כימאי וממציא גרמני, אשר יחד עם גרהרד פיטרס ווולטר הירט, גילה את גז הציקלון בה שנועד במקור להשמיד מזיקים, ושימש את גרמניה הנאצית ברצח היהודים בשואה. טש היה הבעלים של Tesch & Stabenow, חברת הדברה שייסד בשנת 1924 יחד עם פול סטבנוב בהמבורג, שהייתה הספק העיקרי של גז הציקלון בה למחנות ההשמדה הנאציים. 

לאחר תום מלחמת העולם השנייה נעצר טש על ידי הבריטים באשמת פשע מלחמה, נשפט והוצא להורג.

== ילדותו והשכלה ==
טש נולד ב-14 באוגוסט 1890 בברלין. הוא למד מתמטיקה ופיזיקה במשך סמסטר אחד בשנת 1910 באוניברסיטת גטינגן בטרם עבר ללמוד כימיה באוניברסיטת ברלין וקיבל תואר בשנת 1914. לאחר מכן החל לעבוד במכון קייזר וילהלם.

== ציקלון בה ==
טש, יחד עם כמה כימאים אחרים, במימון אי גה פארבן החלו במחקר אודות מימן ציאנידי. במהלך מחקרם הם גילו כי מימן ציאנידי יכול להפוך למוצק.

בשל העובדה כי הפטנט על הגילוי נרשם רק על שמו של אחד הממציאים, חברת Tesch & Stabenow לא ייצרה ציקלון בה ולא כל כימיקל אחר, והחברה עסקה בעיקר בחיטוי. 

בשנת 1925, קיבלה החברה את זכויות השיווק הבלעדיות להפיץ את קוטל החרקים בכל רחבי השטח שממזרח לנהר האלבה. בשנת 1927 עזב סטבנוב את החברה, ולאחר מכן התחלקה הבעלות על החברה כך: 45% לטש ו-55% לדגש. בשנת 1942 טש עתיד לקבל את כל הבעלות על החברה.

== מעצרו, המשפט וההוצאה להורג ==
טש נחקר לראשונה בהמבורג על ידי הכימאי והקפטן הבריטי וולטר פרויד. פרויד לווה באמיל סאהם, מנהל החשבונות לשעבר של טש. סאם טען כי ראה תזכיר בדבר התכתבות בין טש לקצין ורמאכט אודות השימוש בציקלון בה על בני אדם. טש נעצר על ידי השלטונות הבריטיים ב-3 בספטמבר 1945 ושוחרר ב-1 באוקטובר, אם כי זמן קצר לאחר מכן נעצר שוב, ב-6 באוקטובר 1945.

טש נשפט בפני בית המשפט הצבאי הבריטי בהמבורג בין ה-1-8 במרץ. שני הנאשמים הנוספים שהיו עמו היו קרל וויינבכר ויואכים דרוסין, טכנאי הגזים הראשון של החברה. 

התביעה טענה כי הציקלון בה שימש "להשמדה שיטתית של בני אדם אשר בסה"כ מספרם עומד על 6 מיליון, אשר 4.5 מיליון מהם הושמדו על ידי ציקלון בה במחנה ריכוז אחד בלבד, המכונה אושוויץ/בירקנאו". (הנתון של 4.5 מיליון קורבנות התבסס על הערכות סובייטיות שפורסמו מיד לאחר המלחמה).

הטענה הייתה כי טש סיפק גז רעיל ששימש להשמדתם של בני אדם רבים, ובראשם היהודים, והפר את דין המלחמה, וכי "בניגוד לסעיף 46 לאמנת האג משנת 1907. 

בתום המשפט הרשיע בית המשפט את טש ווויינבכר וגזר עליהם עונש מוות; דרוסין זוכה. טש הוצא להורג ב-16 במאי 1946 בתלייה בכלא המלין.

== ראו גם ==

* ציקלון בה
* אי גה פארבן
* משפט אי גה פארבן

==קישורים חיצוניים==

== הערות שוליים ==

קטגוריה:כימאים גרמנים
קטגוריה:פושעי מלחמה נאצים שהוצאו להורג
קטגוריה:גרמנים שנולדו ב-1890
קטגוריה:גרמנים שנפטרו ב-1946
ארם אנדוניאן

ארם אנדוניאן (בארמנית: Արամ Անտոնեան; 1875 – 23 בדצמבר 1951) היה עיתונאי, היסטוריון וסופר ארמני.

== ביוגרפיה ==
אנדוניאן נולד בקונסטנטינופול, שם ערך את העיתונים "Luys" (אור), "Dzaghik" (פרח) ו-"Surhandak" (מבשר). לאחר מכן שירת במחלקת הצנזורה הצבאית של האימפריה העות'מאנית. הוא נעצר בהוראת שר הפנים טלעת פאשה בערבו של ה-24 באפריל 1915 ובכך הצטרף למספר הרב של האינטלקטואלים הארמנים שגורשו מהבירה קונסטנטינופול. אנדוניאן גורש לצ'נקירי , אולם במחצית הדרך הוחזר לאנקרה וגורש שוב למחנות בראס אל-עין ומסקנה (Meskene). אך אנדוניאן שרד במחתרת בעיר חלב שבסוריה. כאשר כוחות בריטיים כבשו את העיר, בכיר טורקי נמוך-דרג, נעים ביי, שיתף פעולה עם ארם אנדוניאן בפרסום זיכרונותיו – תיאור גירושם של הארמנים. "זיכרונות נעים ביי" פורסמו בשנת 1920, ולפעמים מכונים "מברקי אנדוניאן" או "מברקי טלעת פאשה". המברקים מתיימרים להוות הוכחה ישירה שרצח העם הארמני בשנים 1915–1917 היה מדיניות של הממשלה העות'מאנית. הם הוצגו כהוכחה במשפט של סוגומון טהליריאן.

על פי הפרופסור רוברט מלסון , המתמחה ברצח עם, דיווחו של אנדוניאן על הגירושים ורציחות הארמנים שלאחר 1915 הוא מכריע לגבי המחקר של תקופה זו.

בין השנים 1928–1951 ניהל אנדוניאן את ספריית נובאר (Nubarian Library) בפריז, והצליח להחביא ולהציל את רוב האוסף במהלך הכיבוש הגרמני של פריז.

אנדוניאן נפטר בפריז ב-23 בדצמבר 1951.

== חיבוריו ==
* ביוגרפיה של אלכסנדר שירוואנזאדה (Շիրվանզադէ), קונסטנטינופול, 1911.
* "ההיסטוריה המאוירת השלמה של המלחמה הבלקנית" (5 כרכים, 1912–1913), יצאה לאור במקור בארמנית (Պատկերազարդ ընդարձակ պատմութիւն Պալքանեան պատերազմին), לאחרונה יצאה לאור מהדורה בטורקית.
* "באותם ימים חשוכים" (Այն սեւ օրերուն), בוסטון, 1919.
* "הפשע הגדול" (Մեծ Ոճիրը), בוסטון, 1921.
* "זיכרונות נעים ביי", לונדון, 1920.

== לקריאה נוספת ==
<div class="mw-content-ltr">
* Soulahian-Kuyumjian, Rita. The Survivor: Biography of Aram Andonian. London: Gomidas Institute, June 9, 2010
</div>

==קישורים חיצוניים==

קטגוריה:ניצולי רצח העם הארמני
קטגוריה:סופרים ארמנים
קטגוריה:עיתונאים
קטגוריה:מהגרים לצרפת
קטגוריה:כותבי זיכרונות
קטגוריה:ילידי 1875
קטגוריה:נפטרים ב-1951
ABC (שיר)

ABC הוא שיר הנושא מתוך אלבום האולפן השני של חמישיית הג'קסונים. השיר יצא כסינגל ב-20 בפברואר 1970 ונכנס ישירות למקום הראשון במצעד הבילבורד הוט 100, כשהוא תופס את מקומו של השיר "Let It Be" של להקת הביטלס. השיר נכנס למקום הראשון גם במצעד שירי הנשמה, מקום בו שהה 4 שבועות רצופים.

מבנה השיר והקצב דומים מאוד ללהיט הקודם של הלהקה "I Want You Back". הלהקה ביצעה את "ABC" בתוכנית הטלוויזיה "American Bandstand" (21 בפברואר 1970), המופע של אד סאליבן (10 במאי 1970), המופע של פליפ וילסון (4 בנובמבר 1971). השיר נחשב לאחד מסמליה הבולטים של הלהקה. יש הרואים בו את אחד משירי הדיסקו הראשונים.

במהלך השנים נכלל השיר במספר אלבומי אוסף שהוציאה חברת מוטאון: "Greatest Hits" (1971), "Anthology" (1976), "Boogie" (1979), "Soulsation!" (1995), "Jackson 5: The Ultimate Collection" (1995), "The Very Best of The Jacksons" (2004).

בשנת 2017 נכנס השיר להיכל התהילה של הגראמי יחד עם 24 שירים נוספים.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|174
|<ref></ref>
|}

==קישורים חיצוניים==

* [http://www.jackson5abc.com/albums/abc/abc/ סקירת השיר] כולל גלריית עטיפות שונות באתר jackson5abc.com.

==הערות שוליים==

קטגוריה:שירי חמישיית הג'קסונים
קטגוריה:שירים באנגלית
קטגוריה:שירים על בית ספר
קטגוריה:שירים על שפה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת מוטאון
דילן אוודראוגו

דילן אוודראוגו (בצרפתית: Dylan Ouédraogo; נולד ב-22 ביולי 1998) הוא כדורגלן בורקינאי המשחק בלוון בעמדת הבלם.

==קריירה==
אוודראוגו הגיע למחלקת הנוער של מונקו בשנת ושנה לאחר מכן הצטרף לקבוצת המילואים שלה.

ב-4 באוגוסט 2018 אוודראוגו חתם באפולון לימסול מליגת העל הקפריסאית. ב-28 בספטמבר אוודראוגו ערך את הופעת הבכורה שלו בקבוצה בניצחון 0-5 נגד אנוסיס נאון פראלימני.

אוודראוגו שנולד בצרפת להורים מהגרים מבורקינה פאסו, החליט לנצל את שורשיו ולייצג את בורקינה פאסו בזירה הבינלאומית. ב-24 במרץ 2017, אווראוגו ערך את הופעת הבכורה שלו בנבחרת בהפסד 2-0 ל.

==קישורים חיצוניים==

קטגוריה:כדורגלנים בורקינאים
קטגוריה:בלמי כדורגל בורקינאים
קטגוריה:כדורגלני אפולון לימסול
קטגוריה:כדורגלני לוון
קטגוריה:מרסיי: כדורגלנים
קטגוריה:כדורגלני נבחרת בורקינה פאסו
קטגוריה:בורקינאים שנולדו ב-1998
ספרי הקודש של האסלאם

ספרי הקודש של האסלאם הם הספרים הכוללים, על פי המסורת האסלאמית, את דברו של אללה לשליחיו.

על פי האמונה האסלאמית, הציוויים והעצות שבספרי הקודש מהווים הדרכה לחיים, שמי שמקיים אותה זוכה לחיי אושר, בעולם הזה ובעיקר בעולם הבא. חובתו של המאמין היא לקבל את תוכנם של הספרים ללא פקפוק, מפני שתוכנם נמסר מאללה לנביאים, וכל דבריהם מצדיקים זה את זה. בפסוק 25 מ"סורת אל-אנביאא" (פרק 21, "הנביאים") נאמר: "לא שלחנו לפניך שליח בלי שגילינו לו לאמור: אין אלוה זולתי, על כן עבדוני". עם זאת, ישנם הבדלים בין זרמים שונים באסלאם בפרשנות של ההלכות ותקנות הדת

==ספרי הקודש הנזכרים בקוראן==
===ספרי אברהם===
על פי המסורת, ספרים אלה נמסרו לאברהם אבינו. אלה היו ספרי משלים ועצות להדרכת בני האדם. בפסוקים 16-19 מ"סורת אל-אעלא" (פרק 87, "העליון") נאמר: "ואולם אתם מחשיבים את העולם הזה, אף שהעולם הבא עדיף ונשאר לתמיד. אכן (נזכר) בספרי הקודש הקודמים המקוריים, ספרי אברהם ומשה".

===התורה===
ספר התורה נמסר למשה, וכולל ההלכה וציוויים. בפסוק 44 מ"סורת אל-מאידה" (פרק 5, "השולחן הערוך") נאמר: "אנחנו הורדנו את התורה, ובה הדרכה ואור".

===המזמורים===

מזמורי דוד, ספר שמסר אללה לדוד, הנחשב באסלאם לנביא מנביאי בני ישראל. בפסוק 55 מ"סורת אל-איסראא" (פרק 17, "המסע הלילי") נאמר: "ולדוד נתנו את הזאבור".

===הבשורה===

זה הספר שמסר אללה לישוע בן מרים, שגם הוא נחשב באסלאם לנביא (ושמו בערבית עיסא). על פי האמונה, מסר אללה בקוראן חלק מהצווים וההלכות שנמסרו ב"בשורה", ושבאו כמתקנים או משלימים לדיני והלכות התורה. אללה אמר בפסוק 50 מ"סורת אל עמראן" (פרק 3, "בית עמראן"): "ומאשר את מה שבין ידי מהתורה (שנמסרה לנביא משה), והתיר לכם חלק ממה שנאסר עליכם".

===הקוראן===

על פי אמונת האסלאם, הקוראן כולל את דברי אללה שנמסרו לשליחו מוחמד על ידי המלאך גבריאל בשפה ערבית צחה מאוד. הוא כולל פסוקים רבים המתארים אותות וניסים, דברי מדע, מספרים וביטויי קודש. על פי האמונה, מי שקורא פסוקים ממנו, ואפילו אותיות בודדות, אללה משלם לקורא כגמולו בעבור קריאתו. הקוראן נחשב כטקסט שהועבר באופן מסודר ומדויק מדור לדור. הקוראן מתחיל ב"סורת אל-פאתיחה", ומסתיים ב"סורת אל-נאס". בקוראן 114 סורות.

ניתן לסכם את הקשר של הקוראן לספרי הקודש הקודמים לו בנאמר בפסוק 48 מ"סורת אל-מאידה" (פרק 5, "השולחן הערוך"): "והורדנו אליך (מוחמד) את הספר (הקוראן), עם הצדק, והוא מאשר את הספרים (המקוריים) שהורדו לפניו ומכיל אותם". כך, הקוראן מאשר את אשר נמסר בספרים לפניו, מכחיש את הזיופים ואת השינויים, וכן הוסיף ושינה חלק מההלכות בספרי הקודש השונים, כדי שיתאימו לכל זמן ולכל מקום.

==תכליתם של ספרי הקודש==
על פי התפיסה האסלאמית, התכלית של ספרי הקודש היא:
# להדריך את בני האדם לדרך הישר
# לתמוך בדברי השליחים
# להסביר את דרכו של אללה, דרך הישר
# להגשים את אושר האנושות בעולם הזה ובעולם הבא
# שלא יהיו לבני האדם תירוצים ותוכחה כלפי אללה ביום הדין

==לקריאה נוספת==
* פרופ' יעקב שביט, ד"ר דפנה מוסקוביץ, צאלח סואעד. כתבי הקודש באסלאם - הקוראן וספרות החדית' [http://lib.cet.ac.il/pages/item.asp?item=10583]
* Ashqar, Umar Sulayman. The world of the noble angels: in the light of the Quʼran and Sunnah [https://www.worldcat.org/oclc/190845874]. Riyadh, Saudi Arabia, English 2nd ed.
* El-Zein, Amira. Islam, Arabs, and the intelligent world of the jinn [https://www.worldcat.org/oclc/318874301]. Syracuse, N.Y.: Syracuse University Press, 1st ed, 2009

==קישורים חיצוניים==

==הערות שוליים==

*
קטגוריה:תאולוגיה אסלאמית
יחסי פקיסטן–צ'כיה

שגרירות פקיסטן בפראג
יחסי פקיסטן–צ'כיה הם היחסים הדיפלומטיים הרשמיים שבין הרפובליקה האסלאמית של פקיסטן לבין הרפובליקה הצ'כית. היחסים הדיפלומטיים של פקיסטן עם צ'כוסלובקיה כוננו ב-27 בספטמבר 1950 ונותקו עם התפרקות המדינה. פקיסטן כוננה מחדש את היחסים עם צ'כיה עצמה בשנת 1991.

== סחר ==
הסחר הבילטרלי בין שתי המדינות נע מדי שנה באזור 100 מיליון דולר אמריקאי ללא שינויים משמעותיים. הייצוא הצ'כי המשמעותי ביותר לפקיסטן הוא טקסטיל ובפער לא גדול ממנו נמצא עור בעלי החיים. לעומת זאת, הייצוא הפקיסטני המשמעותי ביותר לצ'כיה הוא הנייר, לאחריו נמצא הציוד החשמלי והאלקטרוני דוגמת מחשבים ונורות.

== נציגויות דיפלומטיות ==
* פקיסטן מיוצגת בצ'כיה בדרג השגרירות באמצעות שגרירות שהיא מחזיקה בפראג, בירת המדינה.
* צ'כיה מיוצגת בפקיסטן בדרג השגרירות באמצעות שגרירות שהיא מחזיקה באסלאמבאד, בירת המדינה. צ'כיה מיוצגת בפקיסטן גם בדרג הקונסולרי באמצעות שתי קונסוליות שהיא מחזיקה בערים: קראצ'י, ולאהור.

== שיתוף פעולה ביטחוני ==
פקיסטן וצ'כיה חתמו על מזכר הבנות על מנת להעלות את רמת שיתוף הפעולה הביטחוני שבין שתי המדינות. שר הביטחון הפקיסטני, עבדול קאיום ג'טוי, ביקר בצ'כיה ונפגש עם סגן ראש ממשלת צ'כיה ושר ההגנה מרטין בארטאק על מנת לחתום על המזכר בטקס רשמי. בשנת 2016 ערכו צבא צ'כיה וצבא פקיסטן אימונים משותפים בפיקודו של הצבא הפקיסטני.

בשנת 2017 חתמה החברה הממשלתית Česká zbrojovka על הסכם שיתוף פעולה עם Pakistan Ordnance Factories, מקבילתה בפקיסטן.

==קישורים חיצוניים==

== הערות שוליים ==
Third Album

Third Album הוא אלבום האולפן השלישי של "חמישיית הג'קסונים" שיצא לאור בשנת 1970 בחברת מוטאון. הסינגל "I'll Be There" היה השיר הרביעי של הלהקה שהגיע למקום הראשון במצעד באותה השנה. "Mama's Pearl", הסינגל השני מתוך האלבום הגיע בשיאו למקום השני. בנוסף נכללו באלבום שירים עם נגיעות אוטוביוגרפיות כגון "Goin' Back to Indiana" ו-"Darling Dear".

האלבובם הגיע למקום הרביעי במצעד הבילבורד הוט 100 ולמקום הראשון במצעד שירי הרית'ם אנד בלוז. האלבום מכר למעלה מ-6 מיליון עותקים ונחשב לאחד מהאלבומים הנמכרים ביותר של הלהקה.

==ביקורת==
לינדזי פלנר מהאתר Allmusic כתבה כי האלבום מספק את "הצליל של מוטאון שלא ניתן לטעות בו ומרחיב אותו בדיוק במידה כדי לכלול גם השפעות ממקורות אחרים".

==הוצאה מחודשת==
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "ABC" יצא על תקליטור יחד עם האלבום "Maybe Tomorrow" בו נכללו שני שירים כבונוס: "Sugar Daddy", שיר שנוסף לאלבום האוסף של הלהקה שיצא בשנת 1971 והשיר "I'm So Happy" שיצא כבי סייד שלא אותו השיר.

==רשימת השירים==

==קישורים חיצוניים==

==הערות שוליים==

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון